Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2021/C 65/13)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

TEADE STANDARDMUUDATUSE KOHTA, MILLEGA MUUDETAKSE KOONDDOKUMENTI

„FINCA ÉLEZ“

PDO-ES-A0053-AM03

Teate esitamise kuupäev: 16.11.2020

HEAKSKIIDETUD MUUDATUSE KIRJELDUS JA PÕHJUSED

Jaotis

ROOSADE VEINIDE ANALÜÜTILISTE NÄITAJATE LISAMINE VEINIDE KIRJELDUSSE

Sellega muudetakse tootespetsifikaadi punkti 2.1 (mis puudutab arvesse võetavaid näitajaid, nende piirmäärasid ja analüütilisi hälbeid), samuti mõjutab see veinide kirjeldust koonddokumendis.

Kirjeldus ja põhjused

Veinide kirjeldusse lisatakse roosa vein ja määratakse kindlaks analüütilised näitajad.

UUS KIRJELDUS

2.1.9. Roosa vein — Tegelik alkoholisisaldus vähemalt 12 mahuprotsenti — Üldalkoholisisaldus vähemalt 12 mahuprotsenti — Üldhappesus vähemalt 4 grammi liitri kohta viinhappes väljendatuna — Lenduvate hapete sisaldus alla 16,7 milliekvivalendi liitri kohta — Vääveldioksiidi üldsisaldus alla 150 milligrammi liitri kohta — Redutseerivad suhkrud glükoosina alla 10 grammi liitri kohta

PÕHJENDUS

Meie kliendid ootavad meilt roosasid veine ning selleks, et uuele turule siseneda ja roosa vein turule tuua, taotleme tootespetsifikaadi muutmist.

Jaotis

ROOSA VEINI ORGANOLEPTILISTE OMADUSTE LISAMINE VEINIDE KIRJELDUSSE

Sellega muudetakse tootespetsifikaadi punkti 2.2 (mis puudutab organoleptilise analüüsiga kindlaksmääratavaid omadusi), samuti mõjutab see veinide kirjeldust koonddokumendis.

Kirjeldus ja põhjused

Veinide kirjeldusse lisatakse roosa vein ja määratakse kindlaks organoleptilised omadused.

UUS KIRJELDUS

2.2.9. Roosa vein — Välimus: puhta sädeleva värvusega, millel on erkroosad varjundid. — Lõhnabukett: jõuline ja selgepiiriline, selles on tunda värskete punaste marjade ja röstimise nüansse. — Maitse: väga puuviljane, happesus ja alkoholisisaldus on heas tasakaalus.

PÕHJENDUS

Meie kliendid ootavad meilt roosasid veine ning selleks, et uuele turule siseneda ja roosa vein turule tuua, taotleme tootespetsifikaadi muutmist.

Jaotis

ROOSA VEINI VALMISTAMISE ERITAVADE LISAMINE

Sellega muudetakse tootespetsifikaadi punkti 3 (mis puudutab veinivalmistuse eritavasid), samuti mõjutab see veinivalmistuse eritavasid koonddokumendis.

Kirjeldus ja põhjused

Veinide kirjeldusse lisatakse roosa veini valmistamise eritava.

UUS KIRJELDUS

3.4.6. Roosa vein. Segu, mille valmistamisel kasutatakse eri vahekorras sorte ’Tempranillo’, ’Merlot’, ’Cabernet-Sauvignon’ ja ’Syrah’; või ühesordivein, mille valmistamisel kasutatakse sorti ’Merlot’, ’Tempranillo’, ’Cabernet-Sauvignon’ või ’Syrah’. Virre tuleb teise mahutisse ümber valada koos kestadega anumas kääritamisele järgneva kahe tunni jooksul, lastes virdel külmas ööpäeva selgida. 24 tunni pärast valatakse virre ümber külmkäärimisnõusse, et sete eemaldada. Tiheduse 1 015 juures valatakse virre ümber vaati, kus virre kääritatakse lõpuni ja seejärel lastakse veinisettel vähemalt kaks kuud laagerduda.

PÕHJENDUS

Nagu juba eespool selgitasime, taotleme selle uue veini tootespetsifikaati lisamist, kuna see turg on meile uus ja kuna osa kliente on palunud meil siseneda ka sellesse vinos de pago turusegmenti.

KOONDDOKUMENT

1. Toote nimetus

Finca Élez

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

Noor vein sordist ’Chardonnay’ ja noor punane vein

Chardonnay vein on värvuselt keskmise intensiivsusega, varieerudes kollastest kuldsete toonideni. Vein on väga tugeva lõhnaga, millest tulevad esile puuvilja- ja lillenoodid. Hea happesuse ja alkoholisisalduse tasakaaluga.

Noor punane vein on väga intensiivse värvusega violetsete ja punaste toonidega, ülitugeva esmase lõhnaga, pika ja ümara järelmaitsega.

* Maksimaalne üldalkoholisisaldus jääb seadusega ettenähtud piiridesse kooskõlas asjakohaste ELi õigusaktidega.

** Maksimaalne vääveldioksiidi üldsisaldus: 150 milligrammi liitri kohta noore Chardonnay veini puhul.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 11 Minimaalne üldhappesus: 4 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta): 15 Maksimaalne vääveldioksiidi üldsisaldus (milligrammides liitri kohta): 130

Osaliselt vaadis kääritatud vein Vino Chardonnay (Parcialmente Fermentado en Barrica) ning tähistustega Barrica, Crianza ja Reserva punased veinid

Chardonnay vein on värvuselt keskmise intensiivsusega, varieerudes kollastest kuldsete toonideni.

Väga tugeva ja mitmekesise lõhnabuketiga, milles on tunda puuvilja-, lille- ja laagerdumisnüansse.

Pikk järelmaitse; alkoholi ja glütseriini hea tasakaaluga ning tanniinise struktuuriga.

Laagerdunud punased veinid on väga sügava värvusega, milles annavad tooni violetsed ja punased varjundid, pikemalt laagerdunud veinide puhul granaat- ja tellispunase varjundid. Lõhnas on tunda tugevalt puuviljaseid noote ja puhtaid laagerdumisnüansse. Maitselt nüansirohked; on tunda puidust tanniinsust; hea tanniinise struktuuriga, pika ja ümara järelmaitsega.

* Maksimaalne üldalkoholisisaldus jääb seadusega ettenähtud piiridesse kooskõlas asjakohaste ELi õigusaktidega.

** Maksimaalne vääveldioksiidi üldsisaldus: 150 milligrammi liitri kohta osaliselt vaadis kääritatud Chardonnay puhul.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 11,5 Minimaalne üldhappesus: 4 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta): 15 Maksimaalne vääveldioksiidi üldsisaldus (milligrammides liitri kohta): 130

Vein Chardonnay

Kirka ja sädeleva välimusega, keskmise intensiivsusega värvus varieerub kollastest kuldsete toonideni.

Keskmisest tugevama intensiivsusega lõhnas on tunda puuviljaseid, magusaid ja laagerdumise nüansse, kusjuures viimased ei tüki esile.

Väga tugeva maitsega; hea happesuse ja suhkru tasakaaluga.

* Maksimaalne üldalkoholisisaldus jääb seadusega ettenähtud piiridesse kooskõlas asjakohaste ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 12 Minimaalne üldhappesus: 4 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta): 15 Maksimaalne vääveldioksiidi üldsisaldus (milligrammides liitri kohta): 180

Punane vein Vino Tinto Gran Reserva

Välimuses annavad tooni punased ja tellispunased varjundid. Väga tugeva lõhnaga, milles on selgelt tunda laagerdumisnüansse ja küpseid puuvilju.

Maitses on tunda puidust tanniinsust, hea tanniinise struktuuriga, mis ei ole liiga pealetükkiv.

* Maksimaalne üldalkoholisisaldus jääb seadusega ettenähtud piiridesse kooskõlas asjakohaste ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 12 Minimaalne üldhappesus: 4 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta): 16,7 Maksimaalne vääveldioksiidi üldsisaldus (milligrammides liitri kohta): 130

Roosa vein

Puhta sädeleva värvusega, millel on erkroosad varjundid. Lõhnabukett on jõuline ja selgepiiriline, selles on tunda värskete punaste marjade nüansse, maitselt väga puuviljased, happesus ja alkoholisisaldus on heas tasakaalus.

* Maksimaalne üldalkoholisisaldus jääb seadusega ettenähtud piiridesse kooskõlas asjakohaste ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 12 Minimaalne üldhappesus: 4 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta): 16,7 Maksimaalne vääveldioksiidi üldsisaldus (milligrammides liitri kohta): 150

5. Veinivalmistustavad

a. Veinivalmistuse eritavad

Veinivalmistuse eritava

Pressimisel kasutatav surve ei võimalda saada rohkem kui 70 liitrit 100 kg korjatud marjade kohta. Maksimaalne survetugevus pressimisel peab jääma alla 2 kg/cm2.

Sordist ’Chardonnay’ valmistatud veinide puhul tuleb virret leotus- ja pressimisnõus leotada vähemalt kaks tundi ja veini Chardonnay Vendimia Tardía puhul hiliskorje viinamarjadest saadud virret vähemalt neli tundi. Mahutis ühtlustamisele (homogeenimisele) kulub 24–72 tundi. Vähemalt 10 % virdest tuleb kääritada kuni 500-liitristes tammevaatides,

mis on uued või mida on kasutatud alla aasta. Vein jäetakse 2–12 kuuks vaati seisma.

Tähistusega Barrica ja Crianza punaste veinide puhul, mis on vaadis laagerdunud, kestab kääritamine ja leotamine temperatuuril 25–30 °C vähemalt 10 päeva ning tähistusega Reserva ja Gran Reserva veinide puhul vähemalt 15 päeva.

b. Suurim saagikus

’Cabernet-Sauvignon’

9 000 kilogrammi viinamarju hektari kohta

’Cabernet-Sauvignon’

66 hektoliitrit hektari kohta

’Tempranillo’

12 000 kilogrammi viinamarju hektari kohta

’Tempranillo’

88,8 hektoliitrit hektari kohta

’Merlot’

8 500 kilogrammi viinamarju hektari kohta

’Merlot’

62,9 hektoliitrit hektari kohta

’Syrah’

13 000 kilogrammi viinamarju hektari kohta

’Syrah’

96,2 hektoliitrit hektari kohta

’Chardonnay’

9 000 kilogrammi viinamarju hektari kohta

’Chardonnay’

66,6 hektoliitrit hektari kohta

6. Määratletud geograafiline piirkond

Viinamarjaistandus asub Albacete provintsis El Bonillo omavalitsusüksuses.

7. Peamised veiniviinamarjasordid

CABERNET SAUVIGNON

CHARDONNAY

TEMPRANILLO – CENCIBEL

8. Seos(t)e kirjeldus

Istandus paikneb 1 080 meetri kõrgusel, kus valitseb kontinentaalne kliima väga kuiva õhuga ning päeva- ja öötemperatuuri suure kõikumisega marjade küpsemise perioodil. Pinnase moodustavad savi-lubjamullad, mis on väheviljakad, kivised, hea läbilaskevõimega ja aluselised ning mille pH on umbes 8.

Veinidele on iseloomulik hea tasakaal happesuse ja alkoholisisalduse vahel, mis on sageli suhteliselt suur ning mille tulemusel on veinid värskemad ja sobivad hästi laagerdamiseks. Tegemist on säilitamiseks mõeldud veinidega, milles on tunda happelisemaid värskeid puuviljanoote ning lillede ja mineraalide nüansse, mistõttu meenutavad need pigem kontinentaalse kui vahemerelise kliima mõjutustega veine, olles pigem keskmisest aromaatsemad, maitselt elegantsed, värsked ja meeldivas tasakaalus.

9. Muud olulised tingimused (pakendamine, märgistamine, muud nõuded)

Õigusraamistik:

riigisisesed õigusaktid

Lisatingimuse liik:

täiendavad märgistusnõuded

Tingimuse kirjeldus:

Puudub

Link tootespetsifikaadile

http://pagina.jccm.es/agricul/paginas/comercial-industrial/consejos_new/pliegos/MOD-PLIEGO_FINCA_ELEZ_20200612-III.pdf

(1) ELT L 9, 11.1.2019, lk 2.